Case ID: 1017220
Sentence 18: Digər tərəfdən məhkəmə hesab etmişdir ki, şifahi razılığın mövcudluğunun sübut edilməsi praktiki cəhətdən mürəkkəb olduğundan, inzibati orqan razılığın yazılı formada təqdim edilməsini tələb kimi müəyyən edir.Bununla da razılaşmayaraq bildirilir ki, məhkəmə razılığın yazılı formada təqdim edilməsini inzibati orqanın tələbi kimi müəyyən etsə də, lakin bu sahədə olan müvafiq əmtəə nişanlarının qeydiyyatı zamanı iddiaçıdan hər hansı belə bir tələb olmamış və təqdim edilən sənədlər qeydiyyat üçün əsas və yetərli hesab edilmişdir.Belə olan halda bu əsasla inzibati orqanın apellyasiya şurasının əmtəə nişanlarının qeydiyyatını ləğv etməsi həmin orqanın diskresion səlahiyyətlərindən sui-istifadə etməsi kimi qiymətləndirilməlidir.Kassator “Əmtəə nişanları və coğrafi göstəricilər haqqında” Azərbaycan Respublikası Qanununun 1-ci maddəsinə, İnzibati Prosessual Məcəlləsinin 90,96.9,92.0.6,90-99-cu maddələrinə istinad edərək Bakı Apellyasiya Məhkəməsinin İnzibati-İqtisadi Kollegiyasının 18 mart 2019-cu il tarixli 2-1(103)-456/2019 saylı qərarının ləğv edilməsi və iddia tələbinin təmin edilməsi barədə qərar qəbul edilməsini xahiş etmişdir.